തുഷാരഗിരിയിലെ ഭൂമി തിരിച്ചുപിടിക്കല് വൈകും കോടതിവിധി നടപ്പാക്കലിന് പ്രാധാന്യം, പണം നല്കി ഭൂമിവാങ്ങല് പിന്നീട് തുഷാരഗിരിയില് കൈവിട്ടുപോയ ഭൂമി തിരിച്ചുപിടിക്കാനുളള വനംവകുപ്പിന്റെ നടപടികള് നീളും. നഷ്ടപരിഹാരം നല്കി ഭൂമി ഏറ്റെടുക്കാനായിരുന്നു നീക്കമെങ്കിലും പണം എവിടെനിന്ന് കണ്ടെത്തുമെന്നതാണ് പ്രശ്നം. കിഫ്ബി സഹായത്തോടെ ഭൂമി ഏറ്റെടുക്കാന് നടത്തിയ നീക്കമാകട്ടെ വിജയിച്ചിട്ടുമില്ല. ഈ സാഹചര്യത്തില് ഭൂമി കൈവശക്കാരുടെ കൈയില് എത്താനുളള സാധ്യതയാണ് തെളിയുന്നത്. തുഷാരഗിരിയില് കൈവിട്ടുപോയ 24 ഏക്കര് ഭൂമി തിരികെ പിടിക്കാനായി റീബില്ഡ് കേരളയുടെയേ കിഫ്ബിയുടെയോ സഹായം തേടാനായിരുന്നു വനംവകുപ്പ് നീക്കം. അതായത് സുപ്രീം കോടതിയില് നിന്ന് അനുകൂല വിധികിട്ടിയ കര്ഷകരില് നിന്ന് ഭൂമി പണം കൊടുത്ത് വാങ്ങി സംരക്ഷിക്കാനുളള ശ്രമം. എന്നാല് ഈ നീക്കം ഉടന് വിജയം കാണാനിടയില്ലെന്നാണ് വനം വകുപ്പ് നല്കുന്ന സൂചന. ഭൂമി പണം കൊടുത്ത് ഏറ്റെടുക്കുന്ന കാര്യത്തില് സംസ്ഥാന സര്ക്കാരിനും വലിയ താല്പര്യമില്ലെന്നാണ് സൂചന. കഴിഞ്ഞ ദിവസം പ്രദേശം സന്ദര്ശിച്ച വനംവകുപ്പിന്റെ വിദഗ്ധ സംഘം, സുപ്രീം കോടതി വിധിയുടെ അടിസ്ഥാനത്തില് ഭൂമി കൈവശക്കാര്ക്ക് വിട്ടുകൊടുക്കുന്ന കാര്യമായിരുന്നു ചര്ച്ച ചെയ്തത്. എത്രഭൂമി എന്തുവില നല്കി ഏറ്റെടുക്കണമെന്നതടക്കമുളള കാര്യങ്ങളില് കാര്യമായ ചര്ച്ചയേ നടന്നിട്ടില്ല. അതേസമയം, തുഷാരഗിരിയില് സന്ദര്ശനം നടത്തിയ സംഘത്തിന്റെ റിപ്പോര്ട്ട് വിശദമായി പഠിച്ച്, വനംറവന്യൂ വകുപ്പുകള് കൂടിയാലോചിച്ചാവും അടുത്ത നടപടിയെന്ന് വനം മന്ത്രി അറിയിച്ചു. തുഷാരഗിരിയിലെ വിനോദസഞ്ചാരത്തിന് കോട്ടം തട്ടാത്തരീതിയിലാവും നടപടികളെന്നും മന്ത്രി പറഞ്ഞു. എന്നാല് 24 ഏക്കറും തിരിച്ചുപിടിക്കണമെന്നാണ് പരിസ്ഥിതി സംഘടനകളുള്പ്പെടെയുളളവരുടെ വാദം. അല്ലാത്ത പക്ഷം പ്രദേശത്തെ ആവാസ വ്യവസ്ഥയ്ക്ക് കോട്ടംതട്ടുമെന്നും പരാതിയുണ്ട്. കുറച്ചുപേര്ക്ക് മാത്രം പണം നല്കി സ്ഥലമേറ്റെടുക്കുമ്ബോള്, ബാക്കിയുളളവരും ഇതേ ആവശ്യമുന്നയിച്ച് മുന്നിലെത്തിയേക്കുമെന്ന ആശങ്കയും സര്ക്കാരിനുണ്ട് കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona